Indiĝenaj Dialogoj

Indiĝenaj Dialogoj (ID) estis internacia projekto celanta fortigi la povon de organizoj de indiĝenaj popoloj interkomuniki mondskale, flue, kaj malmultkoste.

ID disponigis konektadon per interreto kaj organizis kursojn de Esperanto kiu havas peradan funkcion(eo) Pri la "Lingvopolitikaj Pozicioj" de TEJO, Literatura Foiro, p. 378, n-ro 320, decembro 2022.. Oni elektis Esperanton anstataŭ la angla lingvo aŭ alia granda nacia lingvo pro ĝia internacieco kaj relativa facileco de lernado, kaj ankaŭ ĉar ĝin fortigas centjara movado kaj uzado. Plue, la relativa simileco de Esperanto al iuj grandaj eŭropaj kaj hindeŭropaj lingvoj faciligas la postan lernadon de lingvoj nuntempe gravaj regione kaj tutmonde, kiel la angla, hispana, kaj rusa lingvoj.

La projekton iniciatis en 1998 kaj Sylvain Lelarge de Nederlando kaj José Carlos Morales, indiĝeno de brunka popolo en Kostariko(es) Angela Meentzen, ONU: Diálogo con José Carlos Morales, miembro del Mecanismo de Expertos del Consejo de Derechos Humanos (UN: Dialogo kun José Carlos Morales, membro de la Eksperto-Mekanismo de la Konsilio pri Homaj Rajtoj), Servindi.org, retejo specialigita pri promocio de interkultura dialogo pri temoj de indiĝena kaj media intereso. kaj ekde 1981 prezidanto de la Monda Konsilio de Indiĝenaj Popoloj (WCIP)(en) World Council of indigenous peoples: WCIP president addresses ICC . Indiĝenaj Dialogoj okazigis du tutmondajn kursojn kaj kvin regionajn de 1999 ĝis 2001, kun reprezentantoj el pli ol dudek popoloj. Ĝin subvenciis diversaj internaciaj organizoj, bankoj, naciaj registaroj kaj privataj individuoj(en) Indigenous Dialogues, Academic Kids.

En la jaro 2000 Universala Esperanto-Asocio (UEA) pruntedonis al la prizorgantoj de la projekto 40 000 guldenojn (ĉ.18 000 eŭro), por ke la projekto ne bankrotu atendante ŝtatan subvencion, kies ricevo ŝajnis certa. Tamen la atendita subvencio de la nederlanda ŝtato neniam estis donita, kaj la projekto iom post iom ĉesis ekzisti. En 2006 la estraro de UEA decidis priskribi la prunton. La interreta informilo de la projekto indiĝenaj popoloj (PIP) "La Kalumeto" ĉesis aperadi depost 2013.

 Referencoj 

 Vidu ankaŭ 
 Sylvain Lelarge
 Siktivkaro
 Indiĝenaj lingvoj ĉe Tutmondaj Voĉoj (Global Voices - Esperanto)

 Eksteraj ligiloj 
 Tamtamo, gazeto de indiĝenaj dialogoj, 20 numeroj, aperintaj de 2000 ĝis 2003
 Intervjuo de Pola Radio kun Schadee kaj Morales , elsendiĝis 2002-10-18
 Ĉu esperanta retaĵo inter Indiĝenaj Dialogoj ? 
 Roterdamo malavare subvencias, HeKo 303 8-A, 23 jun 06

Kategorio:Internaciaj organizaĵoj
Kategorio:Antropologio
Kategorio:Indiĝenaj popoloj
Kategorio:Lingvoj de indiĝenoj